ONTEIENING SONDER VERGOEDING - AfriForum
Soos jy weet het die parlement onlangs 'n mosie ten gunste van onteiening sonder vergoeding aanvaar. Hierdie was 'n beginselbesluit en die parlement moet nou ondersoek instel oor hoe artikel 25 van die grondwet (die artikel wat eiendomsreg beskerm) gewysig moet word om hieraan gehoor te gee. Die kommissie wat hiermee getaak is, het tot 30 Augustus om terugvoer gee. In hierdie tyd gaan 'n proses van openbare deelname plaasvind.
AfriForum het reeds 'n omvattende veldtog teen onteiening sonder vergoeding van stapel gestuur. Die belangrikste aspekte van AfriForum se veldtog is die volgende:
AfriForum sal 'n internasionale veldtog dryf om die internasionale samelewing, Suid-Afrika se handelsvennote en beleggers te waarsku oor hierdie beleid. Die internasionale samelewing sal gevra word om druk op die Suid-Afrikaanse regering toe te pas om nie met hierdie beleid voort te gaan nie. Vir hierdie doel het AfriForum 'n versoekskrif op www.onteiening.co.za van stapel gestuur, waarvoor ons jou steun nodig het.
AfriForum beplan om 'n verskerpte fokus op die uitbreiding van sy veiligheidstrukture te plaas. Sedert die ANC hierdie mosie by sy kongres in Desember aanvaar het, was 'n duidelike toename in plaasaanvalle sigbaar. Sedert die mosie in die parlement aanvaar is, was daar ook 'n duidelike toename in onwettige grondgrype. Om hierby betrokke te raak, stuur 'n e-pos na veiligheid@afriforum.co.za.
Dokumentêre film oor grond
Forum Films, AfriForum se filmmaatskappy, is besig om 'n dokumentêre film oor grondhervorming te vervaardig. Hierdie dokumentêr sal in die komende maande van stapel gestuur word en behandel die geskiedenis van grondbesit in Suid-Afrika. Die gevolge van grondhervorming word ook in dié dokumentêr ontbloot. As jy enige inligting oor die geskiedenis van grondbesit het, of oor plase wat deur die staat onteien of herverdeel is en hierdie inligting aan die filmspan wil oordra, stuur 'n e-pos na forumfilms@forumfilms.co.za.
Deelname aan prosesse
AfriForum sal aktief deelneem aan die openbare deelnameprosesse wat gaan volg. In hierdie verband sal AfriForum verskeie aksies van stapel stuur, wat konferensies, die publisering van verslae en selfs protesaksies insluit. Jy kan hierby betrokke raak deur 'n e-pos na eiendom@afriforum.co.za te stuur.
Ons moet besef dat hierdie beleidsbesluit vernietigende gevolge kan inhou. Daarom kan ons nie bekostig om slap te lê nie. AfriForum sal indien nodig, met die ondersteuning van ons lede, hierdie mosie tot in die raadsale van die Verenigde Nasies beveg.
Die ANC het reeds tekens begin toon dat hulle moontlik onder dié druk kan swig. Daarom is dit nou belangriker as ooit om by hierdie veldtog betrokke te raak.
Stuur hierdie skakel asseblief aan jou vriende.
Munisipaliteit moet finansiële state bekend maak – Upington-tak
AfriForum se Moot-buurtwag hou sigbaarheidspatrollies
AfriForum se Moot-buurtwag het op 22 en 24 Junie 2019 sigbaarheidspatrollies in die Moot gehou waartydens buurtwaglede bymekaargekom het om hul area…
Lees meer AfriForum se Moot-buurtwag hou sigbaarheidspatrolliesContinue
Deur	 06/07/2017 02/11/2020
Die Internasionale Strafhof (ISH) in Den Haag, Nederland, het vandag bevind dat die Suid-Afrikaanse regering sy plig in terme van…
Lees meer AfriForum hoop internasionale strafhof se verdoemende uitspraak sal Suid-Afrika moreel wakker skudContinue
Libanon-vullisterrein kry volpunte vir AfriForum se vullisterreinoudit
Deurafriforum	 26/02/2019 02/11/2020
AfriForum het die Libanon-vullisterrein in Westonaria in Februarie vanjaar besoek en geoudit om die jaarlikse nasionale vullisterreinoudit af te skop….
Lees meer Libanon-vullisterrein kry volpunte vir AfriForum se vullisterreinouditContinue
Gauteng-prestasies nie aan Lesufi te danke
AfriForum wens alle matrikulante, onderwysers en ouers in Gauteng hartlik geluk met hul uitsonderlike prestasie en harde werk. Dit het…
Lees meer Gauteng-prestasies nie aan Lesufi te dankeContinue
COPE en AfriForum het vandag by 'n gesamentlike konferensie in Pretoria aangekondig dat hulle kragte gaan saamspan om te versoek…
Lees meer COPE en AfriForum vat hande in teenstand teen GrondwetwysigingsContinue
AfriForum het vandag by 'n mediakonferensie in Centurion aangekondig dat dié burgerregte-organisasie se regspan die Grondeis-kommissie skriftelik verwittig het van…